– У кожнага чалавека павінны быць арыенцір, унутраны план, і калі ён выконваецца, наступае задавальненне ад жыцця. Падзялюся асабістым. Я чалавек праваслаўны, і лічу, што наведванне царквы нясе карысць псіхіцы і напаўняе энергіяй. Рэлігія вучыць цярпенню, прабачэнню, разуменню, унутранай дысцыпліне – а гэта тыя якасці, якія ў сучасным свеце дапамагаюць захаваць раўнавагу. Праваслаўная царква дае дакладныя духоўныя арыенціры. Да таго ж самагубства – грэх, бо самагубца адмаўляецца ад самога Бога, ад самога дару жыцця. Акрамя рэлігіі стрымліваючым фактарам для жанчын (але не для мужчын!) з’яўляюцца дзеці і нават дамашнія жывёлы. Увогуле, для кожнага гэта нешта сваё, асабліва дарагое.